Пандросион

Пандросион Александриска () — математичарка во Александрија од четвртиот век од н.е., дискутирана во Математичката збирка на Папус Александриски и позната по тоа што развила приближен метод за удвојување на коцката. Таа е веројатно најраната позната жена математичарка.

 Придонеси 
алт=Figure representing two cubes: a green cube with an edge marked "1" and containing "V1 = 1³", an arrow pointing left, a larger blue cube with and edge marked "cubic root of 2" and cointaining "V2 = 2 ⋅ 1³".|мини|Удвојувањето на коцката се прави преку пресметување на коцка со двојно поголем волумен од другата.
Папус посветил дел од својата Збирка на исправување на она што го сметал за грешки кај студентите на Пандросион. Иако Папус не навел директно дека методот бил на Пандросион, тој во овој дел вклучил метод за пресметување на нумерички точни, но приближни решенија за проблемот на удвојување на коцката, или поопшто за пресметување на кубни корени. Тоа е „рекурзивно геометриско“ решение, но тродимензионално. Папус го критикувал ова решение бидејќи немало соодветен математички доказ. Друг метод вклучен во истиот дел, и потенцијално индиректно припишан на Пандросион, е точен и екзактен метод за конструирање на геометриската средина, поедноставен од методот што го користел Папус. 

 Име и пол 
Името Пандросион е деминутив од Пандроса, името на ќерка на првиот крал на Атина; значи „целосно росно“. Како такво, „не е веројатно дека е машко име“.

Кога Фридрих Хулч го подготвил својот превод од 1878 година на Папусовиот Зборник од грчки на латински, ракописот на Зборникот што го користел ја споменувал Пандросион користејќи женски облик на обраќање. Хулч одлучил дека ова морало да биде грешка и ја споменал Пандросион како маж во својот превод. Сепак, англискиот превод на Папус од 1988 година од Александар Рејмонд Џонс „убедливо тврди“ дека оригиналната женска форма не е грешка, а поновите научни трудови го следат Џонс во заземањето на ставот дека Пандросион била жена.    

Хипатија често се нарекува првата жена што придонела за математиката, но Папус починал пред најраниот предложен датум на раѓање на Хипатија. Затоа, Пандросион е веројатна кандидатка за поран женски придонесувач во математиката од Хипатија. Пандросион била опишана од Папус како наставничка по математика, и иако Папус запишал само мажи меѓу нејзините ученици, Едвард Џ. Вотс сугерира дека Хипатија веројатно знаела за, или дури и ја познавала Пандросион.

 Наводи 
.
. The main text of Knorr's article includes a description of Pandrosion's cube-doubling method; for the discussion of Jones' work on Pandrosion's gender, see footnote 2, p. 72.

. Excerpted by the MacTutor History of Mathematics Archive.

. See in particular p. 197.
. See in particular "Scholarly Women in the Ancient and Medieval Periods", pp. 35–36.
. Excerpted by the MacTutor History of Mathematics Archive.
Категорија:Женски пронаоѓачи
Категорија:Математичарки
Категорија:Старогрчки математичари
Категорија:Математичари од 4 век